ผมเป็นไซนัสอักเสบเมื่อเดือนที่แล้ว ให้ยา 1.ยาคาวูม็อกซ์มากิน 14 วัน(28เม็ดกินเช้า-เย็น) 2.เซนทริซิน 3.ยาพ่นAvamys 4.ยาพ่นiliadin 5.และน้ำเกลือมาล้างจมูก จากนั้น1เดือนผ่านไป แล้วกลับไปตรวจอาการดีขึ้น แต่บอกยังมีต่อม (อดินอยจำชื่อไม่ได้) ยังโตอยู่ ก็เลยให้พ่นยา Avamys ตามด้วย iliadinควบคู่กัน เป็นเวลา2เดือน จากนั้น ประมาณ1เดือน อาการกลับมาเป็นอีก(ตอนนี้) อาจจะเนื่องจากผมไปว่ายน้ำ และก็ไปอยู่ในที่มีคนสูบบุหรี่ (ปล.แต่คุณที่ตรวจบอกว่าเป็นไซนัสว่ายน้ำได้) ผมจึงอยากจะสอบถามว่า 1.หูอื้อ เพราะสั่งน้ำมูกแรง และ ล้างจมูกด้วยน้ำเกลือข้างซ้าย แต่หูลั่นข้างขวาแล้วอื้อ (คล้ายเสียงถุงพลาสติกเหมือนกำลังโดนเป่าลม) ได้ยินเสียงตัวเองพูดอยู่ในหัว 2.ตื่นเช้ามามีอาการคอแห้ง และฝืดคอ เหมือนคอบวม คล้ายทอนซิลอักเสบ คืออาการอะไร 3.ผู้ป่วยที่กำลังมีอาการไซนัสสามารถว่ายน้ำได้หรือไม่ 4.ยาiliadin สามารถใช้ติดต่อกันเกิน3วันเป็นระยะเวลานานได้ไหม (บอกให้ใช้ติดต่อกัน2เดือน) 5.คนที่เป็นไซนัสอักเสบกิน vitamin C จะต้านทานได้จริงหรือ 6.หูอื้อเกี่ยวกับในจมูกมีขี้มูกใช่มั้ย 7.กินยาแก้น้ำมูก เช่น ยาเซนทริซิน สามารถแก้อาการหูอื้อได้จริงมั้ย (เภสัชกรบอกมา) 8.จมูกได้กลิ่นจางๆ ควรทำอย่างไรดี 9.ทั้งหมดทั้งมวล มีวิธีการบรรเทาอาการด้วยตัวเองบ้างมั้ยครับ ขอคำชี้แนะด้วยครับคุณ ขอบมา ณ ที่นี้ครับ
สวัสดีค่ะขอตอบโดยรวมดังนี้ การรักษาโรคไซนัสอักเสบสามารถทำได้หลายวิธี ทั้งการใช้ยา และการผ่าตัด ส่วนการบรรเทาอาการด้วยตนเองเบื้องต้นในโรคไซนัสอักเสบอาจใช้การใช้แผ่นประคบอุ่น ประคบตามจุดต่าง ๆ ที่มีอาการปวดบนใบหน้า การล้างจมูกด้วยน้ำเกลือ เป็นต้นส่วนยาOxymetazoline (ออกซี่เมตาโซลีน)มักใช้ลดอาการคัดจมูก ตัวยาช่วยให้หลอดเลือดบริเวณจมูกหดตัว โดยทั่วไปมักไม่แนะนำให้ใช้มากเกินจำเป็นหรือใช้ระยะนานเกินกว่า 3 วัน เนื่องจากอาจทำให้เกิดอาการคัดจมูกมากขึ้นได้แนะนำว่า หากยังสงสัย หรือมีอาการผิดปกติ ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ